**Zapisnik**

**sjednice Vijeća povjerenika za osiguravanje kvalitete  
održane u ponedjeljak, 3. srpnja 2023. u 12:00 sati u Vijećnici**

**Prisutni**: prof. dr. sc. Ivana Vidović Bolt, izv. prof. dr. sc. Dolores Grmača, doc. dr. sc. Tihana Klepač, doc. dr. sc. Vinka Matijević, izv. prof. dr. sc. Ivana Zagorac, izv. prof. dr. sc. Kristian Novak, izv. prof. dr. sc. Orsolaya Žagar Szentesi, doc. dr. sc. Helena Stublić, dr. sc. Marija Popović, doc. dr. sc. Ivana Latković, doc. dr. sc. Kristina Grgić, , izv. prof. dr. sc. Tanja Kuštović, dr. sc. Jurica Polančec, asist., doc. dr. sc. Barbara Kušević, doc. dr. sc. Marko Šarić, doc. dr. sc. Tanja Trška, izv. prof. dr. sc. Nina Pavlin Bernardić, doc. dr. sc. Gordana Matić, doc. dr. sc. Danijela Lucić, Ana Badurina, viša lektorica, Alen Novosad, viši lektor, doc. dr. sc. Sanja Kišiček, Ana Matijević, predavačica, Nenad Krošnjar, predavač

**Odsutni**: prof. dr. sc. Miljenko Jurković, doc. dr. sc. Sanja Lončar, doc. dr. sc. Elenmari Pletikos Olof, dr. sc. Višnja Grabovac, prof. dr. sc. Neven Jovanović, prof. dr. sc. Mirjana Šagud, Ranka Đurđević, lektorica Luka Mayer (studenti PDD), prof. Antun Kiseljak (studenti DS), Karlo Jurak (studenti PDS), Hrvoje Jakopčević, studentska služba

**Dnevni red:**

1. Verifikacija zapisnika sjednice Vijeća povjerenika za osiguravanje kvalitete održane  
   3. travnja 2023.
2. Strategija osiguravanja kvalitete na Filozofskom fakultetu Sveučilišta u Zagrebu
3. Izvedbeni plan sveučilišnog diplomskog studija *Primijenjena kognitivna znanost* za ak. god. 2023/2024.
4. Izvedbeni plan sveučilišnog združenog diplomskog studija *Digitalna lingvistika* za ak. god. 2023/2024.
5. Izvanredne izmjene izvedbenog plana za ak. god. 2022/2023.
6. Izvanredne izmjene izvedbenog plana za ak. god. 2023/2024.
7. Pripreme za izvedbu nastave u ak. god. 2023/2024.
8. Normiranje rada povjerenika za osiguravanje kvalitete
9. Vrednovanja studijskih programa u ak. god. 2022/2023.
10. Razno

Sjednicu je otvorila predsjednica doc. dr. sc. Tanja Trška te je predložila dnevni red koji je jednoglasno prihvaćen. Doc. Trška je predstavila novu članicu Vijeća povjerenika doc. dr. sc. Sanju Kišiček, predstavnicu Centra za kognitivnu znanost.

**Ad.1. Verifikacija zapisnika sjednice Vijeća povjerenika za osiguravanje kvalitete održane 3. travnja 2023.**

Zapisnik sjednice od 3. travnja 2023. godine jednoglasno je prihvaćen.

**Ad. 2. Strategija osiguravanja kvalitete na Filozofskom fakultetu Sveučilišta u Zagrebu**

Dokument Strategija osiguravanja kvalitete na Filozofskom fakultetu Sveučilišta u Zagrebu prethodno je poslan na uvid svim članovima putem mailing liste te je na sjednici jednoglasno prihvaćen i bit će upućen na usvajanje Fakultetskom vijeću.

**Ad. 3.** **Izvedbeni plan sveučilišnog diplomskog studija *Primijenjena kognitivna znanost* za ak. god. 2023/2024.**

Dokument s izvedbenim planom sveučilišnog diplomskog studija *Primijenjena kognitivna znanost*prethodno je poslan na uvid svim članovima putem mailing liste te je na sjednici jednoglasno prihvaćen i bit će upućen na usvajanje Fakultetskom vijeću.

**Ad. 4. Izvedbeni plan sveučilišnog združenog diplomskog studija *Digitalna lingvistika* za ak. god. 2023/2024.**

Dokument s izvedbenim planom naknadno je poslan na glasanje preko e-obrasca i tim je putem usvojen s 26 glasova te potom upućen na usvajanje Fakultetskom vijeću.

**Ad. 5. Izvanredne izmjene izvedbenog plana za ak. god. 2022/2023.**

**Ad. 6 i Izvanredne izmjene izvedbenog plana za ak. god. 2023/2024.**

Točke 5. i 6. su objedinjene. Odsjek za sociologiju uputio je tri molbe za promjenu nositelja i izvođača u ak. god. 2022/2023. Odsjeci su uputili 98 molbi za ak. god. 2023/2024:

*promjena nositelja/izvođača*

Odsjek za anglistiku

Odsjek za arheologiju

Odsjek za fonetiku

Odsjek za germanistiku

Odsjek za hungarologiju, turkologiju i judaistiku

Odsjek za informacijske i komunikacijske znanosti

Odsjek za južnoslavenske jezike i književnosti

Odsjek za klasičnu filologiju

Odsjek za kroatistiku

Odsjek za pedagogiju

Odsjek za povijest umjetnosti

Odsjek za psihologiju

Odsjek za romanistiku

Odsjek za sociologiju

Samostalna katedra za kineziologiju

*promjena preduvjeta*

Odsjek za istočnoslavenske jezike i književnosti

Odsjek za pedagogiju

*deaktivacija kolegija*

Odsjek za anglistiku (švedski)

Odsjek za informacijske i komunikacijske znanosti

Odsjek za pedagogiju

Odsjek za povijest umjetnosti

Odsjek za psihologiju

Odsjek za romanistiku

Odsjek za sociologiju

*reaktivacija kolegija*

Odsjek za anglistiku

Odsjek za germanistiku

Odsjek za južnoslavenske jezike i književnosti

Odsjek za povijest umjetnosti

Odsjek za psihologiju

Odsjek za romanistiku

*promjena semestra izvođenja*

Odsjek za germanistiku

*korekcija u izbornim grupama*

Odsjek za povijest

Navedene su izmjene jednoglasno prihvaćene i upućene na usvajanje Fakultetskom vijeću.

Odsjek za etnologiju i kulturnu antropologiju uputio je molbu za izmjenu izbornih grupa, a nakon rasprave o takvim izmjenama i o mogućim posljedicama, odlučeno je da će odsjek dodatno morati pojasniti molbu i s prodekanicama izv. prof. dr. sc. Dolores Grmača i prof. dr. sc. Ivanom Vidović Bolt dogovoriti mogućnosti provedbe traženih izmjena, te da će dorađenu molbu uputiti na sljedeću sjednicu.

**Ad. 7. Pripreme za izvedbu nastave u ak. god. 2023/2024.**

Predsjednica doc. dr. sc. Trška obavijestila je prisutne da je ECTS paket objavljen te da se ISVU zaključava zbog upisa brucoša. U rujnu izvedbeni plan mora biti završen i spreman bez izmjena na vrijeme za početak upisa na kolegije zimskog semestra u novoj akademskoj godini. Ukratko je najavljen postupak prikupljanja podataka o nastavnom opterećenju asistenata i viših asistenata u ak. god. 2023/2024. koji je planiran tijekom rujna. Podsjetila je na važnost ažuriranja podataka svih nastavnika, a posebno podataka o novim kolegijima.

Zatim je Nenad Krošnjar, predavač izvijestio o teškoj situaciji u kojoj se našla Samostalna katedra za kineziologiju i nastava iz kolegija Tjelesna i zdravstvena kultura zbog radova na dvorani Martinovka. Vrijedna oprema je izmještena u skladište za što je troškove osigurao Fakultet. Nastava se mora održavati na drugim lokacijama, što će biti organizacijski i logistički biti zahtjevno riješiti i očekuju se poteškoće s pohađanjem nastave za studente. Također je istaknuo da je ovo posljednja razina školovanja na kojoj mladi imaju priliku za organiziranu tjelesnu aktivnost, ali da se toj nastavi daje premalo važnosti iako je fizička aktivnost vrlo važna upravo za zdravlje studentske populacije. Prodekanica prof. dr. sc. Vidović Bolt predložila je da se osiguraju potvrde o koliziji za studente zbog dislocirane nastave iz TZK.

**Ad. 8. Normiranje rada povjerenika za osiguravanje kvalitete**

Predsjednica doc. dr. sc. Trška potaknula je raspravu o ranijem prijedlogu koji bi trebalo razraditi i uputiti Dekanskom kolegiju. Prisutni su predlagali razne načine na koje bi se moglo nagraditi/potaknuti nastavnike za ulogu povjerenika odnosno predsjednika/dopredsjednika, od novčane naknade, umanjenja nastavne obaveze do institucionalnog doprinosa koji bi se uputio Rektorskom zboru, a pri tom je istaknuto da treba uzeti u obzir kadrovsko stanje na odsjeku, veličinu odsjeka i slične faktore u osmišljavanju rješenje koje bi svima odgovaralo. Zaključak je da će se uputiti dopis Dekanskom kolegiju za vrednovanje rada u predsjedništvu Povjerenstva za osiguravanje kvalitete.

**Ad. 9. Vrednovanja studijskih programa u ak. god. 2022/2023.**

Važan je aspekt osiguravanja kvalitete vrednovanje studijskih programa te su predstavljene tri takve aktivnosti: planirana anketa za studente koji su završili diplomsku razinu studija, provedena anketa na poslijediplomskim studijima, te planirana obrada rezultata sveobuhvatne ankete za procjenu rada nastavnika na prijediplomskim i diplomskim studijima u tekućoj akademskoj godini. Doc. dr. sc. Sanja Kišiček predložila je da se vrednuju još neki aspekti studiranja, kao što su praksa i timski rad.

Predstavljena je planirana anketa koja bi se provodila među završenim studentima, o zadovoljstvu kvalitetom studija te su pozvani povjerenici da se uključe u aktivnost oko pripreme online ankete.

Predstavljeni su obrađeni rezultati ankete provedene na poslijediplomskim studijima koji su bili upućeni voditeljima studija te njihove povratne informacije o zadovoljstvu provedbom ankete. Zaprimljene su povratne informacije s tri doktorska studija: Hrvatska filologija u interkulturnom kontekstu, Psihologija i Lingvistika. O reviziji anketnog upitnika i provedbi ankete temeljem rezultata i povratnih informacija raspravljat će Vijeće poslijediplomskih studija.

Najavljena je obrada rezultata dvije sveobuhvatne ankete za procjenu rada nastavnika koje su provedene na kraju zimskog i ljetnog semestra ove godine. Anketa je provedena online i rezultati za obradu dostupni su preko ISVU sustava pa se na Fakultetu može obaviti obrada rezultata i pripremiti izvještaj, koji će biti javno objavljen na web stranicama sustava kvalitete.

**Ad. 10. Razno**

Nije bilo dodatnih pitanja ni tema pa je predsjednica doc. dr. sc. Tanja Trška zahvalila je svima na sudjelovanju i zaključila sjednicu.

Doc. dr. sc. Tanja Trška

Predsjednica Vijeća povjerenika za osiguravanje kvalitete

Zapisnik sastavila:

Ivana Sudarević